Document ID: 32006D0363

NÕUKOGU OTSUS,
15. mai 2006,
Euroopa Ühenduse seisukoha kohta seoses ÜRO Euroopa Majanduskomisjoni sõiduautode ja nende haagiste rattaid käsitleva eeskirja eelnõuga
(EMPs kohaldatav tekst)
(2006/363/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 27. novembri 1997. aasta otsust 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist (“1958. aasta muudetud kokkulepe”), (1) ja eriti selle artikli 4 lõike 2 teist taanet,
võttes arvesse komisjoni ettepanekut,
võttes arvesse Euroopa Parlamendi pooldavat arvamust, (2)
ning arvestades järgmist:
(1)
ÜRO Euroopa Majanduskomisjoni sõiduautode ja nende haagiste rattaid käsitleva eeskirja eelnõu (edaspidi “eeskirja eelnõu”) kaotab lepinguosaliste vahel mootorsõidukite kaubanduses kõnealuste komponentide osas tehnilised tõkked, tagades samas kõrgetasemelise ohutuse ja keskkonnakaitse.
(2)
Asjakohane on määratleda ühenduse seisukoht seoses eeskirja eelnõuga.
(3)
Eeskirja eelnõu ei tuleks inkorporeerida ühenduse mootorsõidukite tüübikinnituse süsteemi, kuna seal käsitletakse varurattaid,
ON TEINUD JÄRGMISE OTSUSE:
Artikkel 1
Eeskirja eelnõu, mis sisaldub dokumendis TRNS/WP.29/2005/46, kiidetakse heaks.
Artikkel 2
Ühendus, keda esindab komisjon, hääletab eeskirja eelnõu poolt hääletusel, mis toimub Ühinenud Rahvaste Organisatsiooni Euroopa Majanduskomisjoni sõidukeid käsitlevate eeskirjade ühtlustamise ülemaailmse foorumi eelseisva istungi ajal toimuval halduskomitee koosolekul.
Artikkel 3
Eeskirja eelnõu ei inkorporeerita ühenduse mootorsõidukite tüübikinnituse süsteemi.
Brüssel, 15. mai 2006

Labels: 7
8